7.2.2023 г.
BG
Официален вестник на Европейския съюз
C 47/129 Сряда, 6 юли 2022 r.
78. призовава правителството да ускори работата си по енергийната стратегия за периода 2022 — 2030 г., в сътрудничество с гражданското общество, като обърне специално внимание на устойчивите и достъпни енергийни доставки, повишената енергийна ефективност и по-нататъшната диверсификация на енергийните източници, в съответствие с програмата за Зеления пакт и Парижкото споразумение; изразява съжаление за това, че публикуването на стратегията се забавя; 79. отново изразява своята загриженост от факта, че по-голямата част от енергията на Косово идва от въглища, и призовава да се премахнат всички субсидии за въглища, които не отговарят на условията, да се децентрализира производството на електроенергия и да се премине към възобновяеми енергийни източници; отбелязва, че северната част на Косово трябва да се интегрира напълно в системата за фактуриране; 80. насърчава Косово да реформира и да отвори своя енергиен пазар, включително и електроенергията на дребно, за да могат потребителите да си избират доставчик и да се прекрати съществуващият монопол в сектора; приветства откриването на нова районна топлофикационна централа в Гякова, финансирана със средства на ЕС, която е единствената централа в Косово, работеща с биомаса, и която се очаква да намали замърсяването в района с над 90 %; 81. изразява дълбоката си загриженост относно качеството на въздуха в повечето градски райони на Косово; подчертава по-специално, че през последните години Косово не спазва ограниченията за замърсителите на въздуха, което представлява сериозна заплаха за здравето на косовските граждани; призовава Косово да се придържа към своя национален план за намаляване на емисиите, който е в съответствие с изискванията на Директивата относно емисиите от промишлеността (9); 82. подчертава необходимостта от здравословна околна среда и опазване на водните ресурси и екосистеми, със специален акцент върху реките, с цел развитие на селското стопанство и укрепване на продоволствената сигурност и сигурността на водните ресурси; приветства усилията за подобряване на качеството на управлението на водните басейни и свързаните с тях разрешителни; приветства решението на Върховния съд на Косово за временно прекратяване на разрешителното за ползване на вода, издадено за водноелектрическа централа в Щърпце; призовава за спиране на всички проекти за язовири в защитени зони, включително и бъдещите зони по „Натура 2000“ (Emerald); 83. подчертава, че е необходимо да се подобри управлението на отпадъците, по-специално в сферата на разделянето и рециклирането на отпадъците, както и че трябва да се въведат мерки за кръгова икономика с цел намаляване на отпадъците; 84. отново призовава за прилагането на политики за устойчив обществен транспорт и мобилност и за преодоляване на дългогодишните проблеми, свързани с инфраструктурата; приветства плановете за модернизиране на железопътния транспорт със заеми от Европейската банка за възстановяване и развитие и безвъзмездни средства от ЕС; 85. приветства приемането на Икономическия и инвестиционен план за Западните Балкани, обезпечен с 3,2 милиарда евро, и призовава Косово да го използва ефективно; приветства текущата подготовка за пет водещи проекта в областта на енергетиката, инфраструктурата, чистата вода и въздуха, включително участъка Прищина — Мердаре от „магистралата на мира“, и подготовката за нови инвестиции в сферата на водоснабдяването и пречистването на отпадъчни води; 86. приветства операциите за спиране на незаконната сеч в Косово, предприети от косовската полиция, в сътрудничество с EULEX; насърчава съответните органи и правоприлагащи служби в северната и южната част на страната да засилят сътрудничеството си, за да се борят с тези и с други престъпления; o o
o
87. възлага на своя председател да предаде настоящата резолюция на председателя на Европейския съвет, на Комисията, на заместник-председателя на Комисията/върховен представител на Съюза по въпросите на външните работи и политиката на сигурност, на правителствата и парламентите на държавите членки, както и на президента, правителството и парламента на Косово.
(9)
Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването), (ОВ L 334, 17.12.2010 г., стр. 17).